SOLAR บอร์ดไฟเขียวเพิ่มทุน 326.47 ล้านหุ้น ขาย RO-PO-PP
SOLAR บอร์ดไฟเขียวเพิ่มทุน 326.47 ล้านหุ้น ขาย RO-PO-PP 
14 มี.ค. 2562

บริษัท โซลาร์ตรอน จำกัด (มหาชน) หรือ SOLAR แจ้งวันนี้ (14 มี.ค.62) ว่า ที่ประชุมคณะกรรมการบริษัทอนุมัติการเพิ่มทุนจดทะเบียนเป็น 870.6 ล้านบาท จากเดิม 544.12 ล้านบาท
โดยออกหุ้นใหม่จำนวน 326.47 ล้านหุ้น พาร์หุ้นละ 1 บาท ซึ่งเป็นการเพิ่มทุนแบบมอบอำนาจทั่วไป (General Mandate) แบ่งการเสนอขาย ให้แก่ผู้ถือหุ้นเดิมตามสัดส่วนการถือหุ้น (RO) จำนวนไม่เกิน 163.24 ล้านหุ้น , ประชาชนทั่วไป (PO) ไม่เกิน 108.82 ล้านหุ้น และบุคคลในวงจำกัด (PP) ไม่เกิน 54.41 ล้านหุ้น
ทั้งนี้ กำหนดวันประชุมสามัญผู้ถือหุ้นเพื่อพิจารณาเรื่องการเพิ่มทุนในวันที่ 26 เม.ย.62